Volgens hom word bykomende maatreëls in werking gestel om die vermoë te vergroot in die gebiede waar baie opnames gesien word.
Hy sê pasiënte wat by noodeenhede opdaag word na ander hospitale verwys as een van hul hospitale se hoësorgeenheid nie meer pasiënte kan opneem nie.
Die verwysing na ander hospitale sal net vir kort tye duur en kritieke pasiënte sal steeds by Mediclinic se hospitale gestabiliseer en verder beoordeel word voordat ’n pasiënt na die naaste ander hospitaal verwys word.